Myron z Bożogrobcowa – poetycko riposta Karola Gwoździa
Licentia poetica dowo swoboda, z keryj chyntnie skorzystołech w moij ripoście na artikel ze dwudziestego piyrszego listopada tego roku. Miarkuja, co neologizm ‘Myron z Bożogrobcowa’ jest na tyla metaforyczny i humorystyczny, co kożdy poradzi spokopić ta zabawa, a po przeczytaniu tekstu bydzie mioł blank klarowność ô kim jest tyn krōtki wiersz. Miłyj zabawy.
MYRON Z BOŻOGROBCOWA
Myron nad ślůnskim jynzykjym z „Bożogrobcowa”
I czuwo i rozwijo wjerszym i kśůnżkami
Richtich Wům padům: ńy uod parady mo gowa
Ekleruje wszyndy poprownymi radami
Kamrat tyn a przoćel ze Starego Chorzowa
Synek szwarny i skrůmny godajům baby
Yno mu we gowje rzůndek wele rzůndka
Napoczńijće mjarkować uo kim ta godka
I dejće se pozůr na pjyrsze buchsztaby
Atoli tam śe rozwjůnże złoto szplotka
Wjelki czowjyk, jymu pośwjyncůno notka
Arůmat i dusza echt ślůnskij sylaby
* Myron – to jedyn z nojwybitniejszych rzeźbjorzy greckich, kery bajstlowoł we latach 480-445 pne. Przirōwnanie niy ma z luftu, bo Mirek tyż noleży do jednych z nojważniejszych ôsōb we literaturze ślōnskij i z tym niy ma co dyskutować. Jego wiedza jynzykowo jest choby dzieła Myrona – bogato i unikatowo, z keryj wszyjscy powinni korzystać dlo prziszłości jynzyka ślōnskigo.
________________________
Karol Gwóźdź (rodz. 2 kwiytnia 1987 we Katowicach) – ślōnski poeta, dj, kōmpozytor i producynt muzyczny, kery tworzy ambjyntowo i elektrōniczno muzyka. Znany tyż jako Nail. Jedyn ze barzyj zocnych twōrcōw ślōnskij literatury, kery we 2010 roku wydoł tōmik poezyje „Myśli ukryte“, szkryfniynte we alfabecie dr Feliksa Steuera (jak wiersz MYRON Z BOŻOGROBCOWA).
szl_Latn szl_Latn slk_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn unk szl_Latn